1798
|}

Was isch bassiert? 
 4. Jänner: D Republik Mìlhüse, wu bis dert zue dr Schwyzer Aidgnosseschaft ghert het, stimmt fir dr Byydritt zue dr Franzesische Republik.
 24. Jänner: Im Waadtland wird di unabhängig Lemanisch Republik uusgruefe.
 2. Merz: In dr Schwyz entstoht dr Kanton Thurgau, bishär e Gmaini Herrschaft vu dr Alte Aidgnosseschaft.
 5. Merz: Dr Schwyzer General Karl Ludwig von Erlach wird us Versää vu aigene Soldate verschosse.
 5. Merz: Unter em Kommando vum Johann Rudolf von Graffenried siige d Bärner im Gfächt bi Neuenegg iber franzesischi Druppe, chenne aber no dr Niiderlag in dr Schlacht am Grauholz am nämlige Dag dr Zämmebruch vum Ancien Régime nimi verhindere. Di Alt Aidgnosseschaft wird ersetzt dur d Helvetisch Republik.
 11. April: Mit dr Grindig vum Kanton Bade findet d Grofschaft Bade ihre Änd.
 12. April: Z Aarau konschtituiert sich uf franzesische Druck di Helvetisch Republik an dr Stell vu dr Alte Aidgnosseschaft. Die franzesisch Dochterrepublik git s bis 1803.
 15. April: D Republik Gämf wird as Département du Léman vu Frankrych gwaltsam annektiert.
 1. Mai: Di Revolutionär Republik vum Wallis dritt dr Helvetische Republik by.
 4. Mai: Dr Kanton Linth wird grindet us em eidgnessische Ort Glarus un sym Undertanebiet Wärdebärg, em ehmolige Undertanebiet vum Ort Schwyz (Höf, March, Eisiidle) un vum Ort Züri (Herrschaft Sax), dr ehmolige gmaine Herrschafte Uznach, Gaster, Sargans, dr Stadt Rapperschwil un em Obertoggeburg.
 11. Juni: Malta kapituliert kampflos gegeniber dr Franzose.
 2. Juli: D Franzose nämme unter em Napoleon Bonaparte uf ihre ägyptische Expedition d Hafestadt Alexandria yy.
 19. Oktober: In dr Helvetische Republik wird dr Zumftzwang ufglupft un di allgmain Gwärbfreihait yygfiert.
 8. Novämer: Dr britisch Kapitän John Fearn entdeckt as erschte Europäer d Insle Nauru.

uf d Wält chuu 
 14. Februar: Friedrich Eser, dytsche Autor vu Sachliteratur
 2. April: August Heinrich Hoffmann von Fallersleben, düütsche Sproochforscher und Dichter
 22. Juli: Anton Henne, Schwyzer Historiker
 1. Novämber: Sebastian Gutzwiller, elsässische Moler

gstorbe 
 5. Merz: Karl Ludwig von Erlach, Schwyzer General
 10. Mai: George Vancouver, britische Marineoffizier un Entdecker
 9. Dezämber: Johann Reinhold Forster, dytsche Naturwisseschaftler un Entdecker

Datum nit bekannt
 Ulrich Bräker, Schwyzer Schriftsteller

Weblink